Diari Oficial de la Generalitat Valenciana


Sumari del DOGV 9574, del 14-04-2023 (2023/4081)

RESOLUCIÓ de 3 d'abril 2023 del director general de Desenvolupament Rural de la primera concessió parcial de les ajudes previstes en l'Ordre 13/2018, de 10 d'abril, de 2018, modificada per l'Ordre 1/2022, de 14 de gener, per la qual s'estableixen les bases reguladores del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020, convocatòria 2022, cinquena ronda de presentació de projectes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4081


Data del document
:   03-04-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 3 d'abril 2023 del director general de Desenvolupament Rural de la primera concessió parcial de les ajudes previstes en l'Ordre 13/2018, de 10 d'abril, de 2018, modificada per l'Ordre 1/2022, de 14 de gener, per la qual s'estableixen les bases reguladores del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020, convocatòria 2022, cinquena ronda de presentació de projectes. [2023/4081]  
  
Vista l'Ordre 13/2018, de 10 d'abril, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8278, 20.04.2018), modificada per l'Ordre 1/2022, de 14 de gener (DOGV 9268, 01.02.2022), per la qual s'estableixen les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020.  
Vista la Resolució de 15 de juny de 2022, del director de l'Agència Valenciana de Foment i Garantia Agrària (AVFGA), per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020, cinquena ronda de presentació de projectes (DOGV 9365, 20.06.2022).  
Vist el resolc tercer de l'esmentada Resolució de 15 de juny de 2022 relatiu al finançament de les ajudes, la dotació pressupostària es farà amb càrrec a la secció 12, entitat 91, de l'Agència Valenciana de Foment i Garantia Agrària, capítol VII, línia SO833000, fins a un import màxim de 65.773.430,00 euros, amb la següent distribució d'anualitats: 1.000.000,00 d'euros en el 2022, 96.546.893,00 euros en el 2023 i 2.000.000,00 d'euros en el 2024.  
Es dicta una primera resolució parcial de concessió, atés un ordre de prelació temporal, respecte de la data d'entrada de les propostes de valoració remeses pels grups d'acció local al servei amb competències en l'execució de l'estratègia territorial rural de la Comunitat Valenciana.  
  
Vist que ha sigut efectuada la valoració de cadascuna de les sol·licituds per les comissions avaluadores de cada grup d'acció local LEADER 14-20, previstes en l'article 14 de l'Ordre 13/2018, de 10 d'abril, modificada per l'Ordre 1/2022, de 14 de gener, i les propostes de valoració emeses per la Junta Directiva de cada grup d'acció local (GAL).  
Vistos els informes de subvencionalitat preceptius i vinculants emesos pel Servei d'Estratègia Territorial Rural, una vegada revisada la documentació i ratificada l'aprovació dels projectes, i havent-se comprovat que les persones beneficiàries es troben al corrent en el compliment de les seues obligacions tributàries i davant de la Seguretat Social.  
Per tot l'anterior, resolc:  
  
Primer. Concessió de les ajudes  
1. Aprovar la primera concessió parcial de les ajudes corresponents a la convocatòria 2022, previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020, cinquena ronda de presentació de projectes, a les persones físiques i jurídiques, i pels imports i les anualitats indicades en l'annex I d'aquesta resolució.  
2. Aquestes ajudes s'integren en la mesura 19 del PDR-CV 2014-2020 i estan cofinançades per les següents administracions públiques i en els següents percentatges: 53,00 %, Fons Europeu Agrícola de Desenvolupament Rural (FEADER); 38,14 %, Generalitat Valenciana, i 8,86 %, Ministeri d'Agricultura, Pesca i Alimentació.  
3. Les persones beneficiàries de les ajudes hauran de complir les obligacions establides en l'Ordre 13/2018, de 10 d'abril, modificada per l'Ordre 1/2022, de 14 de gener, i en la resta de normativa aplicable.  
  
Segon. Sol·licituds desistides, desestimades i inadmeses  
Declarar desistides, desestimades i inadmeses les sol·licituds d'ajudes corresponents a la convocatòria 2022, previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020, cinquena ronda de presentació de projectes, corresponents a les persones físiques i jurídiques, i pels motius indicats en l'annex II d'aquesta resolució.  
  
Tercer. Sol·licituds no incloses en els annexos  
La no inclusió de la resta d'expedients en els annexos d'aquesta resolució no implica la denegació de l'ajuda.  
  
Quart. Recursos  
En la notificació de la resolució individualitzada que es dicte es farà constar que contra aquesta, que posa fi a la via administrativa, pot interposar-se potestativament un recurs de reposició davant el director de l'Agència Valenciana de Foment i Garantia Agrària (AVFGA), en el termini d'un mes comptat des de l'endemà de la seua notificació, o directament un recurs contenciós administratiu davant els jutjats contenciosos administratius de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que la persona interessada puga interposar qualsevol altre recurs que considere oportú.  
  
València, 3 d'abril de 2023.- El director general de Desenvolupament Rural (p. d. Acord de 26 d'abril de 2012; DOGV de 03.07.2012): David Torres García.